หุ้นกู้ TRUE ดอกเบี้ย 3.50-5.05% ต่อปี อันดับความน่าเชื่อถือ “BBB+” แนวโน้มอันดับเครดิต “Positive” คาดว่าเปิดจองระหว่างวันที่ 7-9 พ.ย. 65
เร็ว ๆ นี้ ทรู คอร์ปอเรชั่น หรือ TRUE หนึ่งในผู้นำธุรกิจโทรคมนาคมและเป็นผู้ให้บริการดิจิทัลครบวงจร ซึ่งถือเป็นธุรกิจที่คนไทยต้องใช้บริการในชีวิตประจำวัน กำลังจะออกหุ้นกู้ชุดใหม่
28 ต.ค. 2565

หุ้นกู้ TRUE ดอกเบี้ย 3.50-5.05% ต่อปี อันดับความน่าเชื่อถือ “BBB+”
แนวโน้มอันดับเครดิต “Positive” คาดว่าเปิดจองระหว่างวันที่ 7-9 พ.ย. 65
TRUE x ลงทุนแมน
ปีนี้ ก็เรียกได้ว่าเป็นอีกปีที่ตลาดการเงินของโลก มีความผันผวนสูง 
เป็นผลมาจากการเร่งขึ้นอัตราดอกเบี้ยของประเทศสหรัฐอเมริกา เพื่อชะลอเงินเฟ้อ
สภาพคล่องทั้งโลก จึงไหลไปลงกับทรัพย์สินปลอดภัย 
อย่าง “ดอลลาร์สหรัฐ” ที่ได้แข็งค่าขึ้นตลอดทั้งปี 
ในขณะที่ตลาดทุนหลายแห่ง ปรับตัวลดลง
สำหรับประเทศไทยนั้น อีกหนึ่งทางเลือกการลงทุน ที่สามารถให้ผลตอบแทนสม่ำเสมอกับเราในภาวะตลาดผันผวนสูง 
ก็คือ ตราสารหนี้
โดยไม่ต้องกังวลว่าตลาดโลกจะเป็นอย่างไร และหนึ่งในนั้นก็คือ หุ้นกู้ภาคเอกชนที่ได้รับความนิยมอย่างมากในปัจจุบัน โดยในช่วง 9 เดือนแรกของปี 2565 มีหุ้นกู้ระยะยาวที่ออกขายในบ้านเรารวมมูลค่าไม่ต่ำกว่า 910,000 ล้านบาท และคาดว่าภายในปี 2565 น่าจะมีหุ้นกุ้ระยะยาวออกมากถึง 1.1 – 1.2 ล้านล้านบาท
เร็ว ๆ นี้ ทรู คอร์ปอเรชั่น หรือ TRUE หนึ่งในผู้นำธุรกิจโทรคมนาคมและเป็นผู้ให้บริการดิจิทัลครบวงจร ซึ่งถือเป็นธุรกิจที่คนไทยต้องใช้บริการในชีวิตประจำวัน กำลังจะออกหุ้นกู้ชุดใหม่ โดยให้ผลตอบแทนกลับมาเป็นดอกเบี้ยสม่ำเสมอ 3.50-5.05% ต่อปี อันดับความน่าเชื่อถือ “BBB+” แนวโน้มอันดับเครดิต “Positive”
วันนี้ เรามาดูกันว่าภาพรวมของ TRUE เป็นอย่างไร
แล้วบริษัท จะนำเงินที่ได้ ไปทำอะไรบ้าง ? เรามาดูกัน
หากพูดถึง TRUE..
หลายคนคงคุ้นตา ทรูในหลากหลายแบรนด์ หลายธุรกิจ 
ซึ่งหากแตกออกมาเป็นธุรกิจหลัก TRUE จะมีธุรกิจ แบ่งออกเป็น 4 กลุ่มใหญ่ ได้แก่
- TRUEMOVE H ทำธุรกิจโทรศัพท์เคลื่อนที่ และการสื่อสารแบบไร้สาย
- TRUE ONLINE ทำธุรกิจบรอดแบนด์ อินเทอร์เน็ตความเร็วสูง
- TRUEVISIONS ทำธุรโทรทัศน์แบบบอกรับสมาชิก และทีวีดิจิทัล 
- TRUE DIGITAL Group ทำธุรกิจให้บริการในโลกดิจิทัล แบบครบวงจร ทั้งบริการมีเดียแพลตฟอร์ม TrueID บริการโซลูชันดิจิทัล สำหรับองค์กรและธุรกิจ ทั้ง Data Analytics บริการ Cloud เทคโนโลยี Internet of Things (IoT) และดิจิทัลโซลูชั่นต่างๆ ดิจิทัลเฮลท์ รวมถึงสถาบันทรู ดิจิทัล อคาเดมี (True Digital Academy)
จะเห็นได้ว่าในภาพรวมแล้ว กลุ่มธุรกิจส่วนใหญ่ของ TRUE เป็น Backbone หรือก็คือเป็นโครงสร้างพื้นฐานสำหรับเมกะเทรนด์ของโลก
เพราะเราคงปฏิเสธไม่ได้ว่าทุกวันนี้ อินเทอร์เน็ตและการติดต่อสื่อสาร มากขึ้นเรื่อย ๆ ในชีวิตประจำวันของเรา
ปัจจุบัน TRUEMOVE H มีฐานผู้ใช้งานในมือ 33.3 ล้านบัญชี เติบโตเพิ่มขึ้นมา 1.6 ล้านบัญชี จากช่วงเดียวกันของปีที่แล้ว โดยกลุ่มธุรกิจนี้ สร้างรายได้ราว 39,600 ล้านบาท ในช่วงครึ่งปีแรกของปี 2565
สำหรับธุรกิจถัดมา ก็คือ TRUE ONLINE ที่ให้บริการอินเทอร์เน็ต ก็เป็นอีกธุรกิจที่สร้างรายได้ระดับหมื่นล้านบาท โดยในช่วงครึ่งปีแรก สร้างรายได้ไปราว 14,600 ล้านบาท จากยอดสมาชิกทั้งหมด 4.8 ล้านบัญชี
แต่ถ้าถามว่าธุรกิจไหน เติบโตร้อนแรงที่สุดใน TRUE 
ก็ต้องเป็น TRUE DIGITAL ทำธุรกิจให้บริการในโลกดิจิทัล สะท้อนให้เห็นจาก
- ผู้ใช้งานรายเดือน 32 ล้านบัญชี เพิ่มขึ้น 26%
- จำนวนยอด ผู้รับชมคอนเทนต์ดิจิทัล 481 ล้านครั้ง เพิ่มขึ้น 81%
- จำนวนการซื้อคอนเทนต์บนแพลตฟอร์มมีมากถึง 893,000 ธุรกรรม ซึ่งบริษัทก็มีข้อได้เปรียบจากธุรกิจ TRUEVISIONS ที่สามารถนำคอนเทนต์มาต่อยอด สร้างมูลค่าเพิ่ม หรือ Bundle เข้ากับธุรกิจอื่น ๆ นำเสนอเป็นผลิตภัณฑ์ได้อีกด้วย
นอกจากนี้ เราคงได้ยินข่าวเรื่องของการควบรวมทรู ดีแทค ที่จะก้าวสู่การเป็น TechCompany ซึ่งการรวมธุรกิจกันนั้น จะเป็นการเพิ่มมีขีดความสามารถในการลงทุน ทำให้มีโอกาสในการพัฒนานวัตกรรมเทคโนโลยีล้ำสมัย สามารถตอบสนองชีวิตยุคดิจิทัลของลูกค้าได้มากขึ้น รวมถึงการพัฒนาโซลูชั่นส์ต่างๆสำหรับกลุ่มธุรกิจให้ตอบรับเทรนด์โลก ซึ่งจะทำให้ขยายฐานลูกค้าครอบคลุมมากขึ้น ดึงดูดพันธมิตรระดับโลกเข้ามาลงทุนและเพิ่มรายได้ที่มากขึ้นในที่สุด
นอกจากนี้ ทรูได้รับการคัดเลือกเป็นสมาชิกดัชนีความยั่งยืนระดับโลก DJSI ต่อเนื่อง 5 ปีซ้อน (2017 – 2021) และได้เป็นที่ 1 (Industry Leader) ของโลกในหมวดธุรกิจสื่อสารโทรคมนาคม 4 ปีต่อเนื่อง โดยปีล่าสุดได้คะแนนสูงที่สุดจากทั้งหมด 10,900 บริษัท ใน 61 อุตสาหกรรม ซึ่งองค์กรใดที่สามารถติดอันดับ DJSI นั้นถือเป็นเครื่องยืนยันว่าได้รับการยอมรับในระดับโลกว่ามีเจตจำนวในการดำเนิธุรกิจที่ อย่างยั่งยืน (Sustainability) คือ ธุรกิจ – ผู้ถือหุ้น และนักลงทุน – คู่ค้า – พนักงาน – เศรษฐกิจ – สังคม และสิ่งแวดล้อมต้องเติบโตไปด้วยกัน
หลังจากเห็นภาพธุรกิจทั้งหมดของ TRUE กันแล้ว
ทีนี้ มาดูกันว่าหุ้นกู้ของ TRUE มีรายละเอียดอย่างไร ?
สำหรับหุ้นกู้ TRUE ที่จะขายแก่นักลงทุนทั่วไป มีทั้งหมด 4 ชุด ได้แก่
- ชุดที่ 1 อายุ 2 ปี อัตราดอกเบี้ยคงที่ 3.50% ต่อปี 
- ชุดที่ 2 อายุ 4 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.35% ต่อปี 
- ชุดที่ 3 อายุ 5 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.90% ต่อปี
- ชุดที่ 4 อายุ 5 ปี 9 เดือน ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 5.05% ต่อปี
โดยชุดที่ 2 ถึงชุดที่ 4 ผู้ออกหุ้นกู้ หรือ TRUE ก็จะมีเงื่อนไขเพิ่มเติมว่า บริษัทมีสิทธิไถ่ถอนหุ้นกู้ไม่ว่าทั้งหมดหรือบางส่วน ณ วันครบรอบ 1 ปี นับจากวันออกหุ้นกู้ หรือในวันกำหนดชำระดอกเบี้ยใด ๆ ภายหลังจากนั้น
ในขณะที่ดอกเบี้ย ก็จะมีการจ่ายทุก ๆ 3 เดือน โดยบริษัทและหุ้นกู้ TRUE ได้รับการจัดอันดับความน่าเชื่อถือในระดับ “BBB+” แนวโน้มอันดับเครดิต “Positive” (“บวก”) จาก บริษัท ทริสเรทติ้ง จำกัด เมื่อวันที่ 7 ตุลาคม 2565 กำหนดมูลค่าจองซื้อขั้นต่ำ 100,000 บาท และทวีคูณครั้งละ 100,000 บาท
โดยเงินที่ได้จากการออกหุ้นกู้ ทางบริษัทก็จะนำไปใช้ในการชำระคืนหนี้หุ้นกู้ และเงินกู้ยืมที่จะครบกำหนด รวมถึงใช้เป็นเงินทุนหมุนเวียน รองรับการเติบโตของบริษัทในอนาคต
ปัจจุบัน TRUE อยู่ในระหว่างการยื่นแบบแสดงรายการข้อมูล และอยู่ระหว่างการพิจารณาของ ก.ล.ต. ซึ่งเราสามารถศึกษารายละเอียดเพิ่มเติมได้ที่ 
 หรือสอบถามรายละเอียดที่ผู้จัดการการจัดจำหน่ายหุ้นกู้ 6 แห่ง ได้ทั้งทางออนไลน์ และออฟไลน์
- ธนาคารกรุงเทพ จำกัด (มหาชน) ทุกสาขา (ยกเว้นสาขาไมโคร) 
หรือ โทร. 1333 หรือจองซื้อทางออนไลน์ผ่าน Bualuang mBanking
- ธนาคารกสิกรไทย จำกัด (มหาชน) หรือ โทร. 02 888 8888 กด 819 
หรือจองซื้อทางออนไลน์ผ่าน 
- ธนาคารไทยพาณิชย์ จำกัด (มหาชน) ทุกสาขา หรือ โทร. 02 777 6784 
หรือจองซื้อทางออนไลน์ผ่านแอป SCB EASY หรือ InnovestX
- ธนาคาร ซีไอเอ็มบี ไทย จำกัด (มหาชน) ทุกสาขา หรือ โทร. 02 626 7777 
หรือจองซื้อทางออนไลน์ผ่านแอป CIMB THAI Digital Banking
- ธนาคารทหารไทยธนชาต จำกัด (มหาชน) ทุกสาขา หรือ โทร. 1428 กด #4 
(สงวนสิทธิ์รับการจองซื้อเฉพาะผู้ลงทุนรายใหญ่เท่านั้น)
- บริษัทหลักทรัพย์ เกียรตินาคินภัทร จำกัด (มหาชน) หรือ โทร. 02-165-5555
นอกเหนือจากช่องทางผู้จัดจำหน่ายเหล่านี้แล้ว เราก็ยังสามารถลงทุนในหุ้นกู้ TRUE ทั้ง 4 รุ่นนี้ได้ผ่านแอป TrueMoney Wallet ดาวน์โหลดได้ทั้งบน App Store และ Google Play
สำหรับใครที่กำลังมองหาตัวเลือกการลงทุน ที่จะให้ผลตอบแทนในรูปแบบของกระแสเงินสดกลับมาให้เราสม่ำเสมอ 
หุ้นกู้ TRUE ก็ถือเป็นหนึ่งในตัวเลือกที่น่าสนใจไม่น้อยเลย ในช่วงที่ตลาดทุนทั่วโลกผันผวนแบบที่เรากำลังเผชิญกันอยู่ ในปีนี้